et sijn comen in rechte voe meye en scepen van loven jan vanden poele in
deen zijde en jouffruwe margriete van watermale weduwe daneels
wilen vanden waerde in dande Aldair na dat de vors jan als mombore
jouffruwe aliten van assche zijns wijfs naeste erfgename wesen gelijc hij
meynde der vruwen wilen boxhoens gecleert hadde hoe hij opde goede va
dielbeke met huen toebehoeten die wilen waen der selver vruwen boxhoens
begonnen hadde metten lantrechte te volghen voir der vors zijnd huysvruwe
successie inden selven ende na dat de vors weduwe vanden waerde mits
beleide van scepen brieven van loven die de vors wilen daneel hue
man hadde opde vors goede der selver vruwen dwelc inden rechte gelese
was begheert hadde inden selven huen beleide gehouden te worden soe
dede op en verhaelde de vors jan vanden poele hoe hij hoepte dat hem
die inden name van sijnen vors wijve enighe erfgename wae der vors
vruwen boxhoens ende vanden vors goeden dat beleit gheen ontstade
doen en soude noch dat hij dair mede uut zijnen lanrechte miet
en soude worden gesteken noch geslooten de vors weduwe en
wae he dair mede oic niet sculdich te bedingen also hij meynde
zij en soude goede caucie oft vesticheit setten dat hij met eenen
gedinghe mocht gestaen Want hij boet wel te thoenen en tondwisen
met scepen brieven van loven dat opde vors goede en oic enighe
lande der vors vruwen boxhoens b toebehoende tanden tijden eenen
comer gemaect was geweest en jannesse vanden hove gedaen
uut eenen beleide dat henric van blijdenberghe hadde opder
vors vruwen boxhoens en daneels goede ende dat die goede
dair opden conder waen uutgegeve daneele vors ende vort
dat de vors jannes vanden hove naden beleide der vors weduwe
I
tot des vors daneels goede comen en beleit wae en dair toe
dat jannos ruyssche dieric de voercht en joes van esen on
tot des vors daneels goede geleidt sijnde waen met scepen brieve va loven
die welke sij dair af te hemwert hadden en hadden hem oic dair mede
beholpen en hem die goede des selfs daneels doen leven bij allen
dien pointen hoepte hij dat de weduwe niet mechtich en swass hem
bedingen
te bedwingen concludeerde dair om als voe dair tegen de vors
weduwe hue apponeerde en en meynde niet dat zij enige besc
vesticheit doen soude en hoepte dat hue jan vanden vors goeden
aenspreken soude en oft hij hue met aenensprake datmen hue in huen
scepen brieve houden soude Seo wert hier opter manissen smeyers
na dopdoen van beyde den ptien en naden thoen diede vors jan
vanden poele daer toe gewijst sijnde te leyde beyde vanden vors scepen
brieven en oic sijns wijfs maescapen gewijst voir een vonisse
geliefde der vors weduwen vorttevaen met rechte dat zij hue
alsoe sterct maken soude dat jan vanden poele met eenen
gedinge gestaen mochte pntib oib scab sept quarta
verte